
	1. ՀՀ ֆինանսների նախարարություն
	N 01/34-2/16516-2026թ.

	
	25.06.2026թ.

	Առաջարկություններ և դիտողություններ չկան։
	

	2. ՀՀ արդարադատության նախարարություն
	№ /27.3.3/39220-2026


	
	23.07.2026թ.

	«Հայաստանի Հանրապետության կառավարության 2026 թվականի հունվարի 8-ի N 25-Ն որոշման մեջ լրացում և փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ բովանդակային դիտարկումներ չունենք, միաժամանակ հարկ է նշել, որ նախագծի վավերապայմանները բացակայում են, ուստի անհրաժեշտ է լրացնել, հիմք ընդունելով «Նորմատիվ իրավական ակտերի մասին» օրենքի 11-րդ հոդվածի պահանջները։
	Ընդունվել է։

	3․ ՀՀ կառավարություն
	Արձանագրություն N ԿԱ/236-2026 
Սոցիալական նախարարական կոմիտեի նիստի 
17 օգոստոսի 2026 թվական

	Փոխվարչապետ Մհեր Գրիգորյանի դիտարկումների հիման վրա նախագիծը ևս մեկ անգամ քննարկել անձնական տվյալների պաշտպանության, մասնավորապես՝ անձնական տվյալների մշակման օրինականության տեսանկյունից և վերջնական տարբերակը ներկայացնել վարչապետի աշխատակազմ՝ սոցիալական նախարարական կոմիտեի նիստում կրկին քննարկելու նպատակով:
	Նախագիծը ևս մեկ անգամ քննարկվել է անձնական տվյալների մշակման օրինականության տեսանկյունից։ Առողջապահության բնագավառում անձնական տվալների մշակմանը ներկայացվող ոլորտային կարգավորումները սահմանված են «Բնակչության բժշկական օգնության և սպասարկման մասին»  և «Առողջության համընդհանուր ապահովագրության մասին» օրենքների համաձայն։ «Բնակչության բժշկական օգնության և սպասարկման մասին»  օրենքի 7-րդ հոդվածի 2-րդ մասը, ինչպես նաև «Առողջության համընդհանուր ապահովագրության մասին» օրենքի 24-րդ հոդվածի 2-րդ մասի 6-րդ կետը հստակ սահմանում են այն նպատակները, որոնց հասնելու համար  Ռեգիստրում մշակվում են ապահովագրություն ունեցող անձանց խմբերում չընդգրկվածների՝ օրենսդրությանը համապատասխան վիճակ կամ կարգավիճակ ունեցող՝ սույն օրենքով նախատեսված բժշկական օգնության և սպասարկման նվազագույն ծավալ և լրացուցիչ ծառայություններ ստացած անձանց տվյալները։  
«Առողջության համընդհանուր ապահովագրության մասին» օրենքի 24-րդ հոդվածի 3-րդ մասի 3-րդ կետը սահմանում է, որ առողջության համընդհանուր ապահովագրություն ունեցող անձանց խմբերում չընդգրկվածների՝ մի շարք, այդ թվում օրենքով գաղտնի  համարվող տվյալներ ներառվում են Ռեգիստրում։ Նույն օրենքի 25-րդ հոդվածի 2-րդ մասը սահմանում է ապահովագրություն ունեցող անձանց խմբերում չընդգրկվածների գաղտնի տեղեկություն չհանդիսացող տվյալների շրջանակը, իսկ 4-րդ մասը՝ այդ անձանց մասով  նաև գաղտնի տվյալների՝ առանց անձի համաձայնության մշակման հնարավորությունը։ 
Գործնականում ներկայացված նախագիծը որևէ կարգավորում չի առաջարկում, որը հակասում է գործող կարգավորումներին կամ կարգավորման առումով նոր հարաբերությունների շրջանակ է ընդգրկում։ Դրա ներկայացումը բացառապես նպատակ է ունեցել գործող օրենքը և դրանից բխում ենթաօրենսդրական ակտի կարգավորումները դարձնել առավել համահունչ և բովանդակային առումով առավել միանշանակ։





